Α4-0268/96

Πρόταση οδηγίας του Συμβουλίου για την καθιέρωση τεχνικών ορθολογικού προγραμματισμού στους τομείς της διανομής ηλεκτρισμού και φυσικού αερίου (COM(95)0369 - C4-0030/96 - 95/0208(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Πρόταση οδηγίας του Συμβουλίου για την καθιέρωση τεχνικών ορθολογικού προγραμματισμού στους τομείς της διανομής του ηλεκτρισμού και φυσικού αερίου

>Κείμενο μετά την ψηφοφορία στο ΕΚ>

Πρόταση οδηγίας του Ευρωπαϊκού Κοινοβουλίου και του Συμβουλίου για την καθιέρωση τεχνικών ορθολογικού προγραμματισμού στους τομείς της διανομής του ηλεκτρισμού και φυσικού αερίου

(Τροπολογία 2)

Προοίμιο, εισαγωγικό τμήμα και πρώτη αιτιολογική αναφορά

>Αρχικό κείμενο>

ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ

>Κείμενο μετά την ψηφοφορία στο ΕΚ>

ΤΟ ΕΥΡΩΠΑΙΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ

>Αρχικό κείμενο>

έχοντας υπόψη την Συνθήκη ύδρυσης της Ευρωπαϊκής Κοινότητας και ιδιαίτερα το άρθρο 130Σ, παράγραφος 1,

>Κείμενο μετά την ψηφοφορία στο ΕΚ>

έχοντας υπόψη την Συνθήκη ύδρυσης της Ευρωπαϊκής Κοινότητας και ιδιαίτερα το άρθρο 100Α,

(Τροπολογία 3)

Τρίτη αιτιολογική αναφορά

>Αρχικό κείμενο>

αποφασίζοντας σύμφωνα με τη διαδικασία που προβλέπεται στο άρθρο 189Γ σε συνεργασία με το Ευρωπαϊκό Κοινοβούλιο

>Κείμενο μετά την ψηφοφορία στο ΕΚ>

αποφασίζοντας σύμφωνα με τη διαδικασία που ορίζεται στο άρθρο 189Β της Συνθήκης.

(Τροπολογία 4)

Δεύτερη αιτιολογική σκέψη

>Αρχικό κείμενο>

ότι το άρθρο 130Ρ της Συνθήκης ορίζει ότι ένας από τους στόχους των κοινοτικών δράσεων σχετικά με το περιβάλλον είναι η εξασφάλιση της συνετής και ορθολογικής χρησιμοποίησης των φυσικών πόρων[semigr ] ότι η θερμοηλεκτρική βιομηχανία είναι υπεύθυνη για το 30% και το φυσικό αέριο για το 18% των εκπομπών CO2 στην Κοινότητα[semigr ]

>Κείμενο μετά την ψηφοφορία στο ΕΚ>

ότι το άρθρο 100Α, παρ. 3, της Συνθήκης ορίζει ότι η Επιτροπή στις προτάσεις της στους τομείς της υγείας, της ασφάλειας, της προστασίας του περιβάλλοντος και της προστασίας των καταλωτών, βασίζεται σε υψηλό επίπεδο προστασίας[semigr ] ότι η θερμοηλεκτρική βιομηχανία είναι υπεύθυνη για το 30% και το φυσικό αέριο για το 18% των εκπομπών CO2 στην Κοινότητα[semigr ]

(Τροπολογία 5)

Τέταρτη αιτιολογική σκέψη

>Αρχικό κείμενο>

ότι, λαμβάνοντας υπόψη το διεθνικό χαρακτήρα των εκπομπών CΟ2, η εισαγωγή τεχνικών ορθολογικού προγραμματισμού στους τομείς της διανομής φυσικού αερίου και ηλεκτρισμού δεν μπορεί να πραγματοποιηθεί ικανοποιητικά σε επίπεδο κρατών μελών[semigr ] ότι, κατ' εφαρμογή της αρχής της επικουρικότητας όπως διατυπώνεται στο άρθρο 3β της Συνθήκης, πρέπει, συνεπώς με την έγκριση της παρούσας οδηγίας, να ληφθούν κοινά μέτρα που να εφαρμόζονται από όλα τα κράτη μέλη, αφήνοντας σε κάθε ένα από αυτά τη δυνατότητα να τα προσαρμόσει στις ιδιομορφίες του δικού του ενεργειακού τομέα[semigr ]

>Κείμενο μετά την ψηφοφορία στο ΕΚ>

ότι, λαμβάνοντας υπόψη την πρόταση της Επιτροπής για τη δημιουργία μίας εσωτερικής αγοράς για την ενέργεια, η εισαγωγή τεχνικών ορθολογικού προγραμματισμού στους τομείς της διανομής φυσικού αερίου και ηλεκτρισμού δεν μπορεί να πραγματοποιηθεί ικανοποιητικά σε επίπεδο κρατών μελών[semigr ] ότι, κατ' εφαρμογή του άρθρου 100A της Συνθήκης, πρέπει, συνεπώς με την έγκριση της παρούσας οδηγίας, να ληφθούν κοινά μέτρα που να εφαρμόζονται από όλα τα κράτη μέλη, αφήνοντας σε κάθε ένα από αυτά τη δυνατότητα να τα προσαρμόσει στις ιδιομορφίες του δικού του ενεργειακού τομέα[semigr ]

(Τροπολογία 6)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι η Λευκή Βίβλος της Επιτροπής που τιτλοφορείται «Ανάπτυξη, Ανταγωνιστικότητα, Απασχόληση. Οι προκλήσεις και η αντιμετώπισή τους για την μετάβαση στον 21ο Αιώνα»COM(93)0700 τόνισε την επείγουσα ανάγκη βελτίωσης της ευρωπαϊκής ανταγωνιστικότητας[semigr ]

(Τροπολογία 7)

Αιτιολογική σκέψη 4β (νέα)

>Κείμενο μετά την ψηφοφορία στο ΕΚ>

ότι η Λευκή Βίβλος της Επιτροπής που τιτλοφορείται «Ενεργειακή Πολιτική για την Ευρωπαϊκή Ένωση»COM(95)0682 τονίζει ότι η εξάρτηση από τις εισαγωγές η οποία σήμερα είναι της τάξεως του 50% της συνολικής κατανάλωσης, θα μπορούσε να φθάσει το 75% της συνολικής κατανάλωσης, αυτής γύρω στο 2020[semigr ]

(Τροπολογία 8)

Έκτη αιτιολογική σκέψη

>Αρχικό κείμενο>

ότι με το ψήφισμά της 16ης Σεπτεμβρίου 1986(1), το Συμβούλιο ενέκρινε για την Κοινότητα τον στόχο της επίτευξης της ορθολογικής χρησιμοποίησης της ενέργειας μέσω της βελτίωσης της ενεργειακής αποδοτικότητας και ότι επιβάλλεται να βελτιωθεί η αποδοτικότητα της τελικής ζήτησης τουλάχιστον κατά 20% έως το 1995[semigr ]

>Κείμενο μετά την ψηφοφορία στο ΕΚ>

ότι με το ψήφισμά της 16ης Σεπτεμβρίου 1986(1), το Συμβούλιο ενέκρινε για την Κοινότητα τον στόχο της επίτευξης της ορθολογικής χρησιμοποίησης της ενέργειας μέσω της βελτίωσης της ενεργειακής αποδοτικότητας και ότι επιβάλλεται να βελτιωθεί η αποδοτικότητα της τελικής ζήτησης τουλάχιστον κατά 20% έως το 1995[semigr ] ότι ο στόχος αυτός δεν επετεύχθη και ότι συνεπώς, για την επιτευξή του, απαιτούνται μεγαλύτερες προσπάθειες και αυξημένη αποτελεσματικότητα μέσω της λήψης των καταλλήλων νομοθετικών μέτρων[semigr ]

(Τροπολογία 9)

Όγδοη αιτιολογική σκέψη

>Αρχικό κείμενο>

ότι η σχέση μεταξύ των εταιριών διανομής ηλεκτρισμού και φυσικού αερίου και του τελικού καταναλωτή παρέχει ευκαιρία στις εταιρίες να επηρεάσουν τις επενδυτικές αποφάσεις των καταναλωτών όσον αφορά την ενεγειακή αποδοτικότητα[semigr ]

>Κείμενο μετά την ψηφοφορία στο ΕΚ>

ότι είναι ουσιαστικής σημασίας για την προώθηση της ορθολογικής χρήσης της ενέργειας και τη βελτίωση της ενεργειακής αποδοτικότητας η τροποποίηση του παραδοσιακού ρόλου των εταιριών διανομής ηλεκτρισμού και φυσικού αερίου που είναι η πώληση των ενεργειακών προϊόντων και να τους ανατεθεί η παροχή ενεργειακών υπηρεσιών[semigr ]

(Τροπολογία 10)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

ότι, για να γίνει αυτό δυνατό, τα κράτη μέλη θα πρέπει, αφενός να δημιουργήσουν μηχανισμούς που θα επιτρέψουν το διαχωρισμό του όγκου της πώλησης των προϊόντων (ηλεκτρισμού ή φυσικού αερίου) και των κερδών, και, αφετέρου, να φροντίσουν για το διαχωρισμό των διαφόρων δραστηριοτήτων της ενεργειακής αλυσίδας δηλαδή την προμήθεια καυσίμων υλών, εξοπλισμού, τη χρηματοδότηση, την παραγωγή, τη μεταφορά και τη διανομή ηλεκτρικής ενέργειας,

(Τροπολογία 11)

Ένατη αιτιολογική σκέψη

>Αρχικό κείμενο>

ότι όλοι οι καταναλωτές ηλεκτρικής ενέργειας και φυσικού αερίου, περιλαμβανομένων και των οικιακών καταναλωτών, θα ωφεληθούν άμεσα από έναν πιο ορθολογικό προγραμματισμό από τις επιχειρήσεις διανομής,

>Κείμενο μετά την ψηφοφορία στο ΕΚ>

ότι όλοι καταναλωτές ηλεκτρικής ενέργειας και φυσικού αερίου, περιλαμβανομένων και των οικιακών καταναλωτών, θα πρέπει να επωφελούνται άμεσα από έναν πιο ορθολογικό προγραμματισμό από τις επιχειρήσεις διανομής, ενώ οι οικονομικές δαπάνες δεν πρέπει να καταλογισθούν στους καταναλωτές,

(Tροπολογία 12)

Άρθρο 1

>Αρχικό κείμενο>

Η παρούσα οδηγία αποτελεί συμβολή στον κοινοτικό στόχο σταθεροποίησης, έως το έτος 2000, των εκπομπών διοξειδίου του άνθρακος, στο επίπεδο του 1990, σε ολόκληρη την Κοινότητα, αναβαθμίζοντας παράλληλα την ανταγωνιστικότητα της κοινοτικής οικονομίας με τη βελτίωση της αποτελεσματικότητας των τελικών χρήσεων στους τομείς του ηλεκτρισμού και του φυσικού αερίου μέσω της καθιέρωσης βελτιωμένων τεχνικών ορθολογικού προγραμματισμού. Οι τεχνικές αυτές (οι οποίες στο εξής αναφέρονται ως ενιαίος προγραμματισμός πόρων) χρησιμεύουν στην ισότιμη οικονομική αξιολόγηση των επενδυτικών ευκαιριών στους τομείς του ενεργειακού εφοδιασμού και της μείωσης της ενεργειακής ζήτησης.

>Κείμενο μετά την ψηφοφορία στο ΕΚ>

Η παρούσα οδηγία αποτελεί συμβολή στον κοινοτικό στόχο σταθεροποίησης, έως το έτος 2000, των εκπομπών διοξειδίου του άνθρακος, στο επίπεδο του 1990, σε ολόκληρη την Κοινότητα, αναβαθμίζοντας παράλληλα την ανταγωνιστικότητα της κοινοτικής οικονομίας με την επίτευξη της μείωσης της ενεργειακής εντάσεως κατά 1,5% τουλάχιστον ετησίως. Η οδηγία αυτή θα συμβάλει ταυτόχρονα στην περαιτέρω μείωση των εκπομπών μετά το 2000.

Τούτο πρέπει εν μέρει να επιτευχθεί στο σύνολο της Κοινότητας με τη βελτίωση της αποτελεσματικότητας των τελικών χρήσεων στους τομείς του ηλεκτρισμού και του φυσικού αερίου μέσω της καθιέρωσης βελτιωμένων τεχνικών ορθολογικού προγραμματισμού. Οι τεχνικές αυτές (που περιλαμβάνουν τη διαχείριση της ζήτησης, τη χρήση συνδυασμένης θερμότητας και ισχύος και πιθανώς τον ενιαίο προγραμματισμό πόρων) χρησιμεύουν στην ισότιμη οικονομική αξιολόγηση των επενδυτικών ευκαιριών στους τομείς του ενεργειακού εφοδιασμού και της μείωσης της ενεργειακής ζήτησης.

(Τροπολογία 13)

Άρθρο 2

>Αρχικό κείμενο>

Τα κράτη μέλη λαμβάνουν τα κάτωθι μέτρα για την προαγωγή, μέσα από ένα πλαίσιο μέτρων, της χρήσης του ενιαίου προγραμματισμού πόρων ως μέσου μιας πλέον ορθολογικής προσέγγισης, εκ μέρους των εταιρειών διανομής ηλεκτρισμού και φυσικού αερίου, του προβλήματος της αντιμετώπισης της μελλοντικής ενεργειακής ζήτησης:

>Κείμενο μετά την ψηφοφορία στο ΕΚ>

Τα κράτη μέλη λαμβάνουν τα κάτωθι μέτρα για την προαγωγή, μέσα από ένα πλαίσιο μέτρων, της αυξημένης χρήσης τεχνικών ορθολογικής αξιολόγησης, εκ μέρους των εταιρειών διανομής/προμήθειας ηλεκτρισμού και φυσικού αερίου, στην ανάλυση του προβλήματος της αντιμετώπισης της μελλοντικής ενεργειακής ζήτησης ενεργειακών υπηρεσιών:

>Αρχικό κείμενο>

(α) καθιέρωση διαδικασιών βάσει των οποίων οι εταιρείες διανομής ηλεκτρισμού και φυσικού αερίου καλούνται να υποβάλλουν περιοδικά ολοκληρωμένα προγράμματα για τους πόρους στις αρμόδιες αρχές που θα καθορισθούν από τα κράτη μέλη. Το ενιαίο πρόγραμμα πόρων θα αξιολογεί όλες τις εναλλακτικές δυνατότητες πόρων (συμπεριλαμβανόμενης της διαχείρισης της ζήτησης) με ίδια οικονομικά κριτήρια.

>Κείμενο μετά την ψηφοφορία στο ΕΚ>

(α) καθιέρωση διαδικασιών βάσει των οποίων οι αρμόδιες αρχές, οι οποίες θα προσδιορίζονται από τα κράτη μέλη σε συνεργασία με τις εταιρείες διανομής/προμηθείας ηλεκτρισμού και φυσικού αερίου με τη συνεργασία των ενδιαφερομένων ομάδων καταναλωτών καλούνται να δημοσιεύουν περιοδικά τα προγράμματα που εκπονούν σχετικά με τις τεχνικές ορθολογικού σχεδιασμού. Τα προγράμματα θα αξιολογούν τις εναλλακτικές δυνατότητες ενεργειακών πόρων με ίδια προσυμφωνημένα οικονομικά κριτήρια[semigr ]

>Αρχικό κείμενο>

(β) εξέταση κατά πόσο λαμβάνονται οικονομικά μέτρα για την βελτίωση της ενεργειακής αποδοτικότητας που έχουν προσδιορισθεί από το ενίαιο πρόγραμμα πόρων.

>Κείμενο μετά την ψηφοφορία στο ΕΚ>

(β) εξέταση κατά πόσο λαμβάνονται οικονομικά μέτρα για την βελτίωση της ενεργειακής αποδοτικότητας που έχουν προσδιορισθεί από τα προγράμματα.

>Αρχικό κείμενο>

(γ) ανασκόπηση της υπάρχουσας σχετικής νομοθεσίας με σκοπό την εξασφάλιση δημιουργίας μηχανισμών οι οποίοι να επιτρέπουν στις εταιρείες διανομής ηλεκτρισμού και φυσικού αερίου να ανακτήσουν τις δαπάνες που πραγματοποιούν σε προγράμματα βελτίωσης ενεργειακής αποδοτικότητας για τους καταναλωτές. Οι μηχανισμοί αυτοί εξασφαλίζουν ότι οι εταιρείες διανομής που αναλαμβάνουν προγράμματα διαχείρισης της ζήτησης δεν εμφανίζουν καθαρές απώλειες εσόδων[semigr ]

>Κείμενο μετά την ψηφοφορία στο ΕΚ>

(γ) ανασκόπηση της υπάρχουσας σχετικής νομοθεσίας με σκοπό την εξασφάλιση δημιουργίας μηχανισμών οι οποίοι:

i. θα επιτρέπουν στις εταιρείες διανομής/προμηθείας ηλεκτρισμού και φυσικού αερίου να παρέχουν υπηρεσίες εξοικονόμησης ενέργειας στους πελάτες. Προκειμένου να επιτευχθεί αυτό, ο διαχωρισμός των δραστηριοτήτων της ενεργειακής αλυσίδας, και συγκεκριμένα η παροχή καυσίμων, η προμήθεια εξοπλισμού, η χρηματοδότηση, η παραγωγή, η μεταφορά και διανομή θα πρέπει να πραγματοποιηθούν βαθμιαία[semigr ]

>Κείμενο μετά την ψηφοφορία στο ΕΚ>

ii. δεν θα επηρεάζουν αρνητικά την ανταγωνιστική θέση του ηλεκτρισμού και του αερίου σε σχέση με άλλες πηγές ενεργείας ξεπερνώντας το πεδίο εφαρμογής της οδηγίας αυτής.

>Κείμενο μετά την ψηφοφορία στο ΕΚ>

Οι μηχανισμοί αυτοί θα παρέχουν κίνητρο για τις εταιρείες διανομής/προμηθείας ή άλλους φορείς να χρησιμοποιούν αποτελεσματικές από πλευράς κόστους τεχνικές ορθολογικού σχεδιασμού με την απόδειξη των κερδών από τον όγκο πωλήσεων[semigr ]

>Αρχικό κείμενο>

(δ) ενθάρρυνση των εταιρειών διανομής ηλεκτρισμού και φυσικού αερίου ώστε:

>Κείμενο μετά την ψηφοφορία στο ΕΚ>

(δ) χρήση ρυθμιστικών μηχανισμών ώστε οι εταιρείες διανομής/προμηθείας ηλεκτρισμού και φυσικού αερίου να:

>Κείμενο μετά την ψηφοφορία στο ΕΚ>

- παρέχουν ενεργειακές υπηρεσίες οι οποίες θα επιτρέψουν στους πελάτες τους να καλύψουν τις ανάγκες τους όσον αφορά τη θέρμανση τον φωτισμό με το χαμηλότερο κόστος[semigr ]

>Κείμενο μετά την ψηφοφορία στο ΕΚ>

- εξασφαλίζουν ότι οι πελάτες θα έχουν σαφώς εντοπίσιμες δαπάνες ενεργείας και παροχής υπηρεσιών ενεργείας

>Αρχικό κείμενο>

- να εκπονήσουν γενικά ενημερωτικά προγράμματα με στόχο την πληροφόρηση των καταναλωτών όσον αφορά τις ορθολογικές επιλογές ενεργειακής αποδοτικότητας[semigr ]

>Κείμενο μετά την ψηφοφορία στο ΕΚ>

- να εκπονήσουν γενικά ενημερωτικά προγράμματα με στόχο την πληροφόρηση των πελατών όσον αφορά τις ορθολογικές υπηρεσίες ενεργειακής αποδοτικότητας[semigr ]

>Αρχικό κείμενο>

- να παρέχουν, εφόσον είναι απαραίτητο, κίνητρα προκειμένου οι καταναλωτές να πραγματοποιούν επενδύσεις με γνώμονα την ενεργειακή αποδοτικότητα[semigr ]

>Κείμενο μετά την ψηφοφορία στο ΕΚ>

- να παρέχουν, εφόσον είναι απαραίτητο, κίνητρα προκειμένου οι πελάτες να πραγματοποιούν επενδύσεις με γνώμονα την ενεργειακή αποδοτικότητα, όπως σε μόνωση κτιρίων[semigr ]

>Αρχικό κείμενο>

- να εκπονήσουν προγράμματα διαχείρισης της ζήτησης επικεντρωμένα στους χαμηλού εισοδήματος καταναλωτές ενέργειας οι οποίοι αναλώνουν δυσανάλογο τμήμα των διαθεσίμων εισοδημάτων τους για ενεργειακούς σκοπούς[semigr ]

>Κείμενο μετά την ψηφοφορία στο ΕΚ>

- να εκπονήσουν προγράμματα διαχείρισης της ζήτησης επικεντρωμένα στους χαμηλού εισοδήματος πελάτες οι οποίοι αναλώνουν δυσανάλογο τμήμα των διαθεσίμων εισοδημάτων τους για ενεργειακούς σκοπούς. Στην περίπτωση που τα προγράμματα αυτά αποδειχθούν περιορισμένης οικονομικής αξίας για τις εταιρείες διανομής/εφοδιασμού, θα έπρεπε να εξασφαλίζεται ότι το κοινωνικό κόστος δεν θα βαρύνει τους παρόχους υπηρεσιών εις τρόπον ώστε να μην υφίστανται διασταυρούμενες επιδοτήσεις[semigr ]

>Αρχικό κείμενο>

- να επενδύσουν στον τομέα της ενεργειακής αποδοτικότητας μέσω της δημιουργίας θυγατρικών που να παρέχουν χρηματοδοτικές διευκολύνσεις εκ μέρους τρίτων στους καταναλωτές ή να υποστηρίζουν τις προσπάθειες ήδη υφισταμένων εταιρειών χρηματοδότησης εκ μέρους τρίτων[semigr ]

>Κείμενο μετά την ψηφοφορία στο ΕΚ>

- να επενδύσουν στον τομέα της ενεργειακής αποδοτικότητας μέσω της δημιουργίας θυγατρικών που να παρέχουν χρηματοδοτικές διευκολύνσεις εκ μέρους τρίτων στους πελάτες ή να υποστηρίζουν τις προσπάθειες ήδη υφισταμένων εταιρειών χρηματοδότησης εκ μέρους τρίτων[semigr ]

>Κείμενο μετά την ψηφοφορία στο ΕΚ>

δα) ενθάρρυνση δημιουργίας θυγατρικών που να παρέχουν χρηματοδοτικές διευκολύνσεις εκ μέρους τρίτων στους καταναλωτές και υποστήριξη των προσπαθειών των ήδη υφισταμένων εταιριών χρηματοδότησης εκ μέρους τρίτων[semigr ]

>Αρχικό κείμενο>

(ε) προώθηση ένταξης των επιλογών της διαχείρισης της ζήτησης στις διαδικασίες προσφοράς στον τομέα της διανομής όπου αυτές υπάρχουν.

>Κείμενο μετά την ψηφοφορία στο ΕΚ>

(ε) υποχρεωτική δέσμευση για την ένταξη των επιλογών της διαχείρισης της ζήτησης στον τομέα της προσφοράς στις διαδικασίες προσφοράς/ανάθεσης έργων για τις νέες δυνατότητες διανομής/παροχής, όπου αυτές υπάρχουν.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης οδηγίας του Συμβουλίου όσον αφορά την καθιέρωση τεχνικών ορθολογικού προγραμματισμού στους τομείς της διανομής ηλεκτρισμού και φυσικού αερίου (COM(95)0369 - C4-0030/96 - 95/0208(SYN))

(Διαδικασία συνεργασίας - πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0369 - 95/0208(SYN)) ((EE C 1 της 4.1.1996, σελ. 6)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189Γ και 130Σ, παράγραφος 1, της Συνθήκης ΕΚ (C4-0030/96),

- θεωρώντας ότι η προταθείσα νομική βάση από την Επιτροπή δεν είναι η κατάλληλη, και ότι η πρόταση θα πρέπει να βασισθεί στα άρθρα 189Β και 100Α της Συνθήκης ΕΚ,

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής της Επιτροπής Περιβάλλοντος, Δημόσιας Υγείας και Προστασίας των Καταναλωτών, της Επιτροπής Νομικών Θεμάτων και Δικαιωμάτων των Πολιτών, επί της νομικής βάσης (A4-0268/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο, να συμπεριλάβει, στην κοινή θέση που θα εγκρίνει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. σε περίπτωση που το Συμβούλιο προτίθεται να απομακρυνθεί από το κείμενο που εγκρίθηκε από το Κοινοβούλιο, καλεί το τελευταίο να το ενημερώσει και ζητεί την έναρξη της διαδικασίας συνεννόησης[semigr ]

5. υπενθυμίζει ότι η Επιτροπή υποχρεούται να υποβάλει στο Κοινοβούλιο κάθε τροποποίηση που σκοπεύει να επιφέρει στην πρότασή της όπως αυτή τροποποιήθηκε από το τελευταίο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.